# Neveléstudományi Doktori Iskola

# Éves jelentés

# 2017/2018. tanév

## 1. DOKTORI TÉMÁK MEGHIRDETÉSE

A Doktori Iskola Tanácsa (DIT) minden év elején (január-február) felülvizsgálja a meghirdetendő doktori témákat és értékeli a beérkezett új témajavaslatok és témavezetők megfelelőségét. Ezek alapján a DIT javaslatot tesz az IDT-nek a témavezetők személyéről és a meghirdetett témákról, illetve ezek szükség szerinti megváltoztatásáról. A témavezetőkkel szembeni általános követelmény, hogy a doktori fokozatuk megszerzésétől számított legalább 2 évi szakmai gyakorlattal kell rendelkezniük, illetve egy témavezető egyidejűleg legfeljebb 4 doktorandusz munkáját irányíthatja. Külső témavezető esetén a téma meghirdetéséhez az DIT elfogadó nyilatkozata, valamint az EKF-en dolgozó társtémavezető kijelölése is szükséges.

A témavezetőkkel szemben kiemelt elvárás az aktív kutatói tevékenység: a téma meghirdetését megelőző 5 év tudományos közleményeinek mutatói haladják meg a Doktori Iskola fokozatszerzéshez előírt publikációs követelményeit.

A DIT által jóváhagyott, meghirdetésre kerülő témákról és témavezetőkről, valamint a felvételi követelményekről és a Doktori Iskolába felvettek névsoráról rendszeresen megújított, nyilvános tájékoztató található a Doktori Iskola honlapján.

A 2017. évi témameghirdetések elérhetőek a <https://doktori.hu/index.php?menuid=315&lang=HU> oldalon.

## 2. FELVÉTEL A DOKTORI KÉPZÉSRE

1. A Doktori Iskola minden évben kibocsátja a felvételi pályázati felhívást, amely tartalmazza a témakiírásokat, valamint a doktori képzésbe történő felvétel formai és tartalmi követelményeit. A felvételi meghallgatás célja a megfelelő felkészültség ellenőrzése és rangsorolt felvételi javaslat tétele. A felvételi a DIT által kijelölt Felvételi Bizottság előtt zajlik.

2. A felvételi folyamat a Doktori Iskola számos személye és testülete által ellenőrzött: a Felvételi Bizottság jelentése alapján a DIT javaslatot tesz a felvételre, valamint az állami ösztöndíjak odaítélésére. A felvételi döntéseket az IDT elnökének javaslatára az tudományos rektorhelyettes hozza meg.

A 2017. évi felvételi eljárásra 2017. június 16-17-én került sor a Lyceum 206-os Konferencia termében.

|  |  |  |  |  |  |
| --- | --- | --- | --- | --- | --- |
| **Év** | **Jelentkezők** | | **Felvettek** | | **Elutasítva** |
|  | **ösztöndíjas** | **önköltséges** | **ösztöndíjas** | **önköltséges** |  |
| 2017 | 12 | 19 | 5 | 22 | 4 |

## 3. A DOKTORI KÉPZÉS TANTÁRGYAI

1. A tárgyak képzésbe történő befogadásáról, illetve a kínálat felújításáról a DIT – minden félév előtt – dönt, a tematikát pedig évenként felülvizsgálja. Ez ebben az évben különösen nagy jelentőségű feladat, hiszen 2016. szeptember 1-én indult ez az új típusú doktori képzés, melynek tematikája, a 2+2 megosztása merően eltérő a korábbi képzés rendszerétől. A képzési és disszertációs szakasz felépítésének egyik fő feladata volt a korábban 3 éves, tantárgyakat is tartalmazó képzés 2 évbe sűrítése, megtartva a képzés színvonalát, a tanagyagok tudományos mélységét, a doktoranduszok segítését a disszertáció megírásában.

2. A Doktori Iskola oktatói alkalmasságát a DIT folyamatosan kontrollálja. A Doktori Iskola oktatói csak azok a tudományos fokozattal rendelkező oktatók és kutatók lehetnek, akiket – a DIT javaslatára – az IDT adott időszakra alkalmasnak tart a Doktori Iskola keretében oktatási, kutatási és témavezetői feladatok ellátására. Az oktatókról és tudományos teljesítményükről s a doktori iskolán belül végzett feladatairól a Doktori Iskola nyilvántartást vezet.

3. A Doktori Iskola aktuális képzési tervéről, illetve tantárgyairól és oktatóiról rendszeresen megújított, nyilvános tájékoztató található a Doktori Iskola honlapján.

A tanévben meghirdetett tárgyak, valamint az órarend megtalálhatóak a következő linken:

<https://ntdi.uni-eszterhazy.hu/hu/nevtuddoktoriiskola/feleves-orarend>

## 4. A HALLGATÓI ELŐREHALADÁS MONITORINGJA

1. A hallgatók tanulmányi teljesítményét és előrehaladását tanévenként a DIT értékeli a doktorandusz munkabeszámolók (tudományos beszámoló) alapján. A szemeszterenként benyújtandó munkabeszámoló a Doktori Iskola honlapjáról letölthető nyomtatvány szerint tartalmazza a tanulmányi és kutatási eredmények összesített mutatóit (beleértve a PhD témakörében készült publikációkat, konferenciarészvételt, kutatási részeredményeket).

2. A DIT külön is figyelemmel kíséri a hallgatók tudományos teljesítményeinek azon elemeit, amelyek majd a fokozatszerzési eljárás megindításához lesznek szükségesek.

3. A tanulmányaikban vagy kutatómunkájukban – a TVSz és a DIT értékelése alapján - nem megfelelően haladó államilag támogatott hallgatókat a tudományos rektorhelyettes átsorolhatja a költségtérítéses képzésbe.

|  |  |  |
| --- | --- | --- |
|  | **Neveléstudományok PhD** |  |
| **Sorcímkék** | **Átlag / Átlag** | **Átlag / Kreditindex** |
| **2017/18/1** |  |  |
| 1 | 4,61 | 2,65 |
| 2 | 4,54 | 2,64 |
| 3 | 4,84 | 3,03 |
| **2017/18/2** | **4,40** | **2,78** |
| 1 | 4,68 | 3,29 |
| 2 | 3,89 | 3,71 |
| 3 | 4,42 | 1,54 |
|  | **4,48** | **4,32** |

## 5. A PHD FOKOZATSZERZÉSI ELJÁRÁS ÉS KÖVETELMNYEI

1. Az IDT által kidolgozott követelményrendszer kiemelt részeként megjelenő publikációs teljesítményekre – a honlapján nyilvánosságra hozott – általános minimumkövetelményeket határoz meg.

2. A szigorlatok színvonalának folyamatos felügyelete mellett, az IDT a szigorlati tárgyakat a témától függően jelöli a DSZ szerint. A Szigorlati Bizottságokat az IDT jelöli ki.

3. A fokozatszerzési eljárás szabályait részletesen ismerteti az EKF DSZ 17 – 23. §

4. A fokozat megszerzéséhez – az EKF DSZ 18. § (7) szerint – a szakterület sajátosságait is figyelembe vevő, részletes doktori követelményrendszernek is eleget kell tenni. Ezek a Doktori Iskola honlapján keresztül nyilvánosságra kerülnek.

5. A doktori értekezést benyújtás előtt munkahelyi vitára kell bocsátani. A vitában a dolgozatot két – tudományos fokozattal rendelkező – előopponens értékeli, akik közül az egyik külső kell legyen. A vita lefolyását és különösen az értekezés módosításával kapcsolatos véleményeket, megállapításokat jegyzőkönyvben kell rögzíteni. A jegyzőkönyv melléklete az előopponensi vélemény. Az értekezés jelentős átdolgozása esetén a munkahelyi vitát ismét le kell folytatni.

6. Az értekezés benyújtása után – az IDT által kijelölt – Bíráló Bizottság tagjai nyomtatott és elektronikus formában is megkapják a teljes eljárási anyagot. Az opponensek személye a bírálatok elkészültéig nem nyilvános. A Bíráló Bizottság tagjai (legalább 1 külső tag) az opponensi véleményeket mindkét bírálat beérkezése után, a jelölt erre adott válaszait pedig legkésőbb a védés előtt egy héttel elektronikus formában kapják meg. A nyilvános vita meghirdetésekor az értekezés és a tézisfüzet nyilvánossá válik a Doktori Iskola honlapján.

7. A komplex vizsgára történő bocsátás feltétele a doktori képzés „képzési és kutatási szakaszában” (első négy félév) legalább 90 kredit és valamennyi, a doktori iskola képzési tervében előírt „képzési kredit” megszerzése (kivéve a doktori fokozatszerzésre egyénileg felkészülő, akinek hallgatói jogviszonya a komplex vizsgára történő jelentkezéssel és annak elfogadásával jön létre). A komplex vizsgát nyilvánosan, bizottság előtt kell letenni. A vizsgabizottság legalább három tagból áll, a tagok legalább egyharmada nem áll foglalkoztatásra irányuló jogviszonyban a doktori iskolát működtető intézménnyel. A vizsgabizottság elnöke egyetemi tanár vagy Professor Emeritus vagy MTA Doktora címmel rendelkező oktató, kutató. A bizottság elnöke egyetemi tanár, habilitált egyetemi docens, habilitált főiskolai tanár, Professor Emeritus vagy a Magyar Tudományos Akadémia doktora címmel rendelkező oktató, kutató lehet. A vizsgabizottság valamennyi tagja tudományos fokozattal rendelkezik. A vizsgabizottságnak nem lehet tagja a vizsgázó doktorandusz témavezetője. A komplex vizsga két fő részből áll: az egyik részben a vizsgázó elméleti felkészültségét mérik fel („elméleti rész”), a másik részben a vizsgázó tudományos/művészeti előrehaladásáról ad számot („disszertációs rész”). A komplex vizsga elméleti részében a vizsgázó legalább két tárgyból/témakörből tesz vizsgát, a tárgyak/témakörök listáját a doktori iskola képzési terve tartalmazza (https://ntdi.uni-eszterhazy.hu/hu/nevtuddoktoriiskola/dokumentumok ). A komplex vizsga második részében a vizsgázó előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésénekés az eredmények publikálásának ütemezését. A témavezetőnek lehetőséget kell biztosítani, hogy előzetesen írásban és/vagy a vizsgán értékelje a vizsgázót. A vizsgabizottság külön-külön értékeli a vizsga elméleti és disszertációs részét. A komplex vizsgáról szöveges értékelést is tartalmazó jegyzőkönyv készül. A vizsga eredményét a szóbelivizsga napján ki kell hirdetni. A komplex vizsga sikeres, amennyiben a bizottság tagjainak többsége mindkét vizsgarészt sikeresnek ítéli meg. A komplex vizsga értékelése kétfokozatú, megfelelt vagy nem megfelelt minősítés lehet.

8. A 2017/2018. tanévi szigorlatok:

Faragó Boglárka

Könczey Réka

Lanszki Anita

Petz Tiborné

**Kocsi Rita**

**Pribék László**

**Pénzes Dávid**

**Rigóczki Csaba**

A 2017/2018. tanévi komplex vizsgák:

Tiszai Luca

Fodor Zoltán

Pálfi Dorina

Sarlós Erzsébet

Tomori Tímea

Fodor Éva

Szabóné Kozma Katalin

Sárosi Tünde

Mikó Attiláné

Gulyás Klára

Kopasz Réka

Révész-Kiszela Kinga

Csillik Olga

Juhász Ibolya

9. A 2017/2018. tanévben doktori védései:

|  |  |  |  |  |  |  |  |
| --- | --- | --- | --- | --- | --- | --- | --- |
| **oktorjelölt neve** | **https://doktori.hu/img/space.gif témavezető** | **https://doktori.hu/img/space.gif társ témavezető** | **https://doktori.hu/img/space.gif időpont** |  |  | **https://doktori.hu/img/space.gif értekezés címe** | **https://doktori.hu/img/space.gif cím odaítélése** |
| Ponyi László | Kállai Ernő | https://doktori.hu/img/space.gif | 2017-11-25 10:00:00 |  |  | [Közművelődés és a romák : Roma közösségi házak vizsgálata az Észak-magyarországi régióban](https://doktori.hu/index.php?menuid=193&lang=HU&vid=18224) | 2017-12-18 |
| Savella Orsolya | Dávid Lóránt Dénes | Fritz Péter | 2018-02-01 10:00:00 |  |  | [Informális tanulás egészségmagatartás - formáló hatása az egészségturizmusban](https://doktori.hu/index.php?menuid=193&lang=HU&vid=18222) | 2018-03-01 |
| Fizel Natasa | Pukánszky Béla | https://doktori.hu/img/space.gif | 2018-02-16 13:00:00 |  |  | [A polgári iskolai tanárképzés professzionalizációja és intézményesülésének utolsó szakasza : Az Állami Polgári Iskolai Tanárképző Főiskola és a Ferenc József Tudományegyetem együttműködése a tanárképz](https://doktori.hu/index.php?menuid=193&lang=HU&vid=18263) | 2018-03-01 |
| Lanszki Anita | Ollé János | https://doktori.hu/img/space.gif | 2018-05-10 15:00:00 |  |  | [A digitális történetmesélés mint tanulásszervezési eljárás tanulástámogató és kompetenciafejlesztő hatása az oktatási folyamatban](https://doktori.hu/index.php?menuid=193&lang=HU&vid=18624) | 2018-05-22 |
| Hunyadi Zsuzsanna | Duffek Mihály | Pukánszky Béla | 2018-05-23 10:00:00 |  |  | [Zongoraiskolák tantárgy-pedagógiai összehasonlító elemzése - különös tekintettel a zenei képességek fejlesztésére.](https://doktori.hu/index.php?menuid=193&lang=HU&vid=18742) | 2018-07-04 |
| Tiszai Luca | Pukánszky Béla | https://doktori.hu/img/space.gif | 2018-05-23 14:00:00 |  |  | [A közös zenélés szerepe a befogadó attitűd kialakításában : Modellprojekt és hatásvizsgálat.](https://doktori.hu/index.php?menuid=193&lang=HU&vid=18741) | 2018-07-04 |
| Orgoványi-Gajdos Judit | Falus Iván | https://doktori.hu/img/space.gif | 2018-06-22 13:00:00 |  |  | [Tanárképzésben részt vevő hallgatók pedagógiai problémamegoldó gondolkodásának fejlesztése design-alapú kutatás keretében](https://doktori.hu/index.php?menuid=193&lang=HU&vid=18920) | 2018-07-04 |